b'\n_START_ARTICLE_\nArmaan Ebrahim\n_START_PARAGRAPH_\nArmaan Ebrahim (s. 17. toukokuuta 1989 Chennai, Intia) on intialainen moottoriurheilija. H\xc3\xa4nen is\xc3\xa4ns\xc3\xa4 on entinen F3-sarjan mestari Akbar Ebrahim.\n_START_SECTION_\nUra\n_START_PARAGRAPH_\nEbrahim aloitti uransa karting-sarjoissa voittaen Formula LGB -sarjan mestaruuden vuonna 2004. Seuraavana vuonna h\xc3\xa4n kilpaili Aasian Formula BMW -sarjassa ja edusti intiaa A1 Grand Prix -sarjassa kaudella 2005-06. Vuonna 2006 Ebrahim kilpaili Formula Renault UK -sarjassa. Hyvien tulosten perusteella Ebrahim sai j\xc3\xa4lleen edustaa Intiaa A1 Grand Prix -sarjassa kaudella 2006-07. H\xc3\xa4n kilpaili my\xc3\xb6s Aasian Formula V6 -sarjassa vuosina 2007-08. Vuonna 2008 Ebrahim kilpaili Aasian GP2-sarjassa saavuttamatta pisteit\xc3\xa4. Vuonna 2009 Ebrahim kilpaili Formula 2 -sarjassa sijoittuen 17:nneksi. Armaan sai kehuja ohitustaidoistaan joka kilpailun aikana, jolloin h\xc3\xa4n ohitti v\xc3\xa4hint\xc3\xa4\xc3\xa4n kahdeksan autoa. Ebrahimia on pidetty tulevaisuuden F1-kuljettajana ja muun muassa Narain Karthikeyan on kehunut h\xc3\xa4nen ajotaitojaan. Ebrahim jatkoi F2-sarjassa seuraavana vuonna saavuttaen yhden palkintosijan ja 78 pistett\xc3\xa4 sijoittuen kymmenenneksi. Ebrahim jatkoi F2-sarjassa kaudella 2011 saavuttaen 16 pistett\xc3\xa4 sijoittuen sarjan 15:nneksi. Vuonna 2012 Ebrahim kilpaili Indy Lights -sarjassa uudessa Fan Force United -tallissa, jonka autolla h\xc3\xa4n sijoittui sarjassa 13:nneksi. Samasta vuodesta l\xc3\xa4htien h\xc3\xa4n on keskittynyt ajamaan erilaisissa urheiluautosarjoissa, muun muassa FIA GT:t\xc3\xa4, Blancpainia ja Super Trofeota.'